proxectonos/corpus_dominio_legal_administrativo_tmp huggingface dataset:
15/01/2019 | Administración LocalMunicipal
Oleiros
Área Económica
Aprobacion dos padróns da taxa de sumidoiro, prestacións patrimoniais de carácter público non tributario pola prestación dos servizos de auga potable e tratamento e depuración de augas residuais e canon da auga 4.º trimestre 2018 zona “A”

ANUNCIO Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia, cuarto trimestre 2018 relativo ós inmobles sitos na Zona “A” (parroquias de Iñás, Nós, Dorneda e Liáns ([excepto urbanización Dos Regos]). ÓRGANO E DATA DE APROBACIÓN: resolución da 1.ª tenente de alcalde-delegada de Economía e Facenda n.º 2019000008, de data 9 de xaneiro do 2019. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3-Oleiros). Prazo de quince días, contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: do 1 de xaneiro do 2019 ao 31 de marzo do 2019. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: recurso de reposición ante esta Alcaldía no prazo DUN MES, contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES, contado dende o día seguinte ó remate da exposición ó público do Padrón. Oleiros, a 10 de xaneiro do 2019. A 1.ª Tte. alcalde-delegada de Economía e Facenda Asdo.: M.ª Magdaleno Valsecchi Bayle
15/01/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva da modificación da Ordenanza municipal reguladora da tramitación das licenzas urbanísticas e outras formas de intervención administrativa

O Pleno da corporación, na sesión ordinaria que tivo lugar o día 20 de decembro de 2018, adoptou o seguinte acordo: a) Aprobar definitivamente a modificación da Ordenanza municipal reguladora da tramitación das licenzas urbanísticas e outras formas de intervención administrativa, sen modificacións respecto do proxecto inicialmente aproado. A modificación introduce as seguintes reformas no texto da ordenanza ata agora vixente: 8. n) Todas as actuacións eximidas pola legislación estatal ou autonómica, nomeadamente, as previstas no artigo 41bis.1 da Lei 9/2013, do 19 de decembro, do emprendemento e da competitividade económica de Galicia. Contra o acordo de aprobación definitiva poderase interpoñer directamente recurso contencioso administrativo ante o Tribunal Superior de Xustiza de Galicia no prazo de dous meses, contado a partir do día seguinte ó da publicación de este anuncio. Santiago de Compostela, 09 de xaneiro de 2019. O concelleiro delegado de espazos cidadáns, dereito á vivenda, mobilidade e relacións veciñais (PD.: 28 de xuño de 2017) Asdo.: Jorge Duarte Vázquez
15/01/2019 | Administración LocalMunicipal
Zas
Correción de erros en Bases específicas do proceso de selección da praza de escala de administración xeral, subescala auxiliar administrativo con carácter interino

Vista a convocatoria e bases específicas do proceso de selección da praza de Escala de Administración xeral, subescala auxiliar administrativo con carácter interino (BOP A Coruña nº 4, de 7 de xaneiro. Visto que necesario proceder a correción das citadas Bases. Considerando o establecido, no uso das atribucións que me outorga a lexislación do réxime local, RESOLVO: Primeiro: Correxir as bases e convocatoria, quedando redactada da seguinte maneira: “CUARTA.-Presentación de instancias. No prazo de vinte días hábiles, a contar do seguinte do ANUNCIO DA CONVOCATORIA no BOE, os interesados en participar no proceso selectivo, dirixirán instancia a Alcaldía-Presidencia, de acordo ao modelo do ANEXO I destas bases. Tales instancias presentásense no rexistro do Concello ou a través de calquera dos sistemas previstos no art.º 16 da Lei 39/2015 de 1 de outubro, de procedemento administrativo común das administración públicas. Xunto coa instancia achegaranse os seguintes documentos: -Fotocopia do DNI ou resgardo do mesmo, pasaporte ou carné de conducir. -Copia da titulación esixida. -Fotocopia do título do celga 2, ou título de galego equivalente (en caso de non acreditalo, deberá realizar a proba de galego). -Xustificante de pagamento da taxa. Os aspirantes con discapacidade poderán solicitar as necesidades específicas de adaptación e axuste de tempo e de medios que considere oportunas para participar nas probas selectivas en condicións de igualdade. Para isto farán constar constar na solicitude o seu tipo de discapacidade e as posibles adaptacións que precisen para participar nas probas selectivas. A adaptación non se outorgará de forma automática senón únicamente naqueles casos en que a discapacidade garde relación directa coa proba a realizar. Para a súa valoración o Tribunal poderá pedir a documentación acreditativa do grao de discapacidade e as solicitudes serán resoltas polo alcalde.” “SÉTIMA(…) Segundo exercicio. Coñecementos de informática (máximo 10 puntos) De carácter obligatorio e eliminatorio para todos os aspirantes. Consistirá na realización dunha proba práctica ( transcrición de texto) en procesador de carácter informático, sendo necesaria acadar a puntuación mínima de 5 puntos para non quedar eliminado. O tribunal descontará 0.15 por erro. Segundo: Publicar a presente correción no BOP e na páxina web do Concello de Zas. En Zas,10 de xaneiro de 2019. O Alcalde, Manuel Muiño Espasandín
15/01/2019 | Administración LocalMunicipal
Fisterra
Edicto de delegación de funcións da Alcaldía

EDICTO De conformidade co previsto no art.44-2 do Regulamento de Organización, Funcionamento e Réxime Xurídico das Entidades locais, faise público que mediante Resolución do 31 de decembro de 2018 deléganse as funcións da Alcaldía en favor do primer tenente de alcalde, Xan Carlos Sar Oliveira. Fisterra, a 31 de decembro de 2018. O ALCALDE, José Marcote Suárez
15/01/2019 | Administración LocalMunicipal
Mugardos
Padrón do servizo de axuda no fogar de prestación básica e dependencia: decembro 2018

A resolución da Alcaldía 24 do 10/01/2019 aprobou os padróns fiscais correspondentes ao mes de decembro do exercicio 2018 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 10 de xaneiro de 2019 A alcaldesa María del Pilar Díaz Otero.
15/01/2019 | Administración LocalMunicipal
Cabanas
Aprobación inicial padrón contribuíntes taxa recollida e tratamento residuos 2019

Aprobado por Resolución desta Alcaldía de data 10 de xaneiro de 2019 o padrón de contribuíntes pola taxa de recollida de lixo correspondente ó exercicio de 2019, sométese a información pública na Secretaría do Concello polo prazo de quince días contados a partir da publicación do presente anuncio no BOP a efectos de exame e reclamacións. Cabanas, 10 de xaneiro de 2019. O Alcalde, Asdo.: Germán Castrillón Permuy.
15/01/2019 | Administración LocalMunicipal
Ferrol
Facenda e Patrimonio
Edito do padrón de mercados de decembro 2018

EDICTO O día 27/12/2018 aprobouse por decreto da Alcaldía o padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de decembro do exercicio 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 8 de xaneiro de 2019. O alcalde Asdo.: Jorge Juan Suárez Fernández
02/01/2019 | Administración LocalMunicipal
Noia
Secretaría
Anuncio: suspensión procedemento de selección e data de exame para a cobertura en propiedade de tres prazas vacantes do posto de policía local, grupo C, subgrupo C1, escala administración especial

ANUNCIO: SUSPENSIÓN PROCEDEMENTO DE SELECCIÓN PARA A COBERTURA EN PROPIEDADE DE TRES PRAZAS VACANTES DO POSTO DE POLICÍA LOCAL, GRUPO C, SUBGRUPO C1, ESCALA ADMINISTRACIÓN ESPECIAL, SUBESCALA DE SERVIZOS ESPECIAIS, INCLUÍDAS NA OFERTA DE EMPREGO PÚBLICO DO ANO 2018 DO CONCELLO DE NOIA, E SUSPENSIÓN REALIZACIÓN DO EXAME DO DÍA 04 DE XANEIRO DE 2019 Mediante Decreto de data 28 de decembro de 2018, tal e como se dispón no taboleiro da Sede Electrónica do Concello de Noia, DISPONSE: Primeiro.- Incoar expediente de recusación respecto dos seguintes membros do Tribunal, no expediente de selección de tres prazas de Policía Local do Concello de Noia: Antonio Blanco García Francisco Fernández Arufe Alberto Pablo Szewczyk Badiceanu Segundo.- Suspender o expediente de selección para para a cobertura en propiedade de tres prazas vacantes do posto de policía local, grupo c, subgrupo c1, escala administración especial, subescala de servizos especiais, incluídas na oferta de emprego público do ano 2018 do concello de Noia, ata que se resolva o procedemento polo superior xerárquico dos recusados. Terceiro.- Deixar sin efecto a convocatoria para a realización da primeira proba do procedemento, fixada para o día 04 de xaneiro de 2018, ás 16:00 h. Cuarto.- Dar traslado ao persoal afectado, Jose Luis Carlos Joaquin Cesar Humerez Espinosa de los Monteros, Analia Alejandra Romanchuk Namuche e Julio Ramiro Gustavo Alfredo Raba Cocis, da recusación promovida. Noia, a 28 de decembro de 2018 O Alcalde Asdo: José Santiago Freire Abeijón
02/01/2019 | Administración LocalMunicipal
Vilarmaior
Aprobación inicial orzamento 2019

Aprobado inicialmente polo Pleno do Concello o día 27 de decembro de 2018, o orzamento para o exercicio económico de 2019, e a plantilla de persoal para dito exercicio, en cumprimento do disposto no artigo 169.1 do RDL 2/2004, e disposicións concordantes, se expón ao público polo prazo de quince días hábiles, que empezará a contarse desde o seguinte ao da inserción do presente anuncio no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, que deberán ser dirixidas ao Sr. Alcalde desta corporación. Vilarmaior, 27 de decembro de 2018. O ALCALDE, Carlos Vázquez Quintián
02/01/2019 | Administración LocalMunicipal
Carnota
Aprobación definitiva do Orzamento Xeral. Corrección de erros.

Publicado no BOP número 237, do 13 de decembro o Anuncio de aprobación definitiva, advírtense erros materiais de transcrición por capturar datos correspondentes ao anteproxecto, que se emendan tal como se expresa seguidamente. Emendas: ESTADO DE GASTOS: CAP.1.- GASTOS DE PERSOAL 1.538.869,76 CAP.9.- PASIVOS FINANCIEIROS 245.000,00 ESTADO DE INGRESOS: CAP.5.- INGRESOS PATRIMONIAIS 353.510,00 SUMAS TOTAIS DOS ESTADOS DE GASTOS E INGRESOS TOTAL ESTADO DE GASTOS: 4.328.694,92 TOTAL ESTADO DE INGRESOS: 4.328.694,92 Carnota, 27 de decembro de 2018 O Alcalde, Ramón Noceda Caamaño
02/01/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do calendario laboral do ano 2019 do convenio colectivo sectorial de CARPINTARÍA E EBANISTERÍA da provincia de A Coruña

Logo de constituirse a comisión negociadora do convenio colectivo sectorial de CARPINTARÍA E EBANISTERÍA da provincia de A Coruña (código n.º 15000805011982), subscríbese con data 20 de decembro de 2018 o calendario laboral do ano 2019 polas partes lexitimadas, e solicítase a súa inscrición e publicación con data 21 de decembro de 2018. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de octubre de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG Núm 222, do 18 de novembro) modificada pola Orde do 14 de marzo (DOG Núm.60 de 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscrición do calendario laboral do ano 2019 do convenio colectivo sectorial de CARPINTARÍA E EBANISTERÍA da provincia de A Coruña e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da consellería de economía, emprego e industria (DOG Núm 18, de 25 de xaneiro de 2018). De acordo con todo o indicado, RESOLVO: 1. A inscrición do calendario laboral do ano 2019 do convenio colectivo sectorial de CARPINTARÍA E EBANISTERÍA da provincia de A Coruña no rexistro de convenios e acordos colectivos de traballo da Comunidade Autónoma de Galicia.2. A remisión do calendario laboral do ano 2019 do convenio colectivo sectorial de CARPINTARÍA E EBANISTERÍA da provincia de A Coruña ó Boletín Oficial da provincia da Coruña para a súa publicación. A Coruña, 26 de decembro de 2018 O xefe territorial de economía, emprego e industria Pere Ramon Laasikri Shabanova
02/01/2019 | Administración LocalMunicipal
Vedra
Secretaría-Intervención
Exposición pública proxectos obras POS + 2019

O Pleno da Corporación en sesión ordinaria celebrada o 17 de decembro do ano que andamos aprobou os proxectos das seguintes obras incluídas no Plan de Cooperación ás obras e servizos de competencia municipal (Plan único de Concellos) POS + 2019 Saneamento en Romarís (Orzamento: 185.000,00 euros). Acondicionamento de espazo verde público en Vedra 8Orzamento: 117.232,16 euros). POS Complementario Ampliación da rede de abastecemento en Sete e Argunte (Orzamento: 182.000,00 euros). POS Complementario O que se fai público que os mesmos estarán expostos na Secretaría deste Concello durante o prazo de 20 días, aos efectos de poder ser examinados e posibles reclamacións. Vedra, 26 de decembro de 2018 O ALCALDE Asdo. Carlos Martínez Carrillo
02/01/2019 | Administración LocalMunicipal
Rianxo
Tesourería - Recadación
Padróns do servizo de axuda no fogar do mes de novembro de 2018 de prestación básica e dependencia

Anuncio de cobranza do padrón do mes de NOVEMBRO de 2018 do SAF a través do programa básico e da Lei da dependencia. A Xunta de Goberno Local do 26/12/2018 aprobou os padróns fiscais correspondentes ao mes de NOVEMBRO do exercicio 2018 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do desposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e ejercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Rianxo, 27 de DECEMBRO de 2018 O Alcalde, Asdo.: Adolfo F. Muíños Sánchez
02/01/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Depósito dos estatutos da asociación “Asociación de empresas del sector naval público de la ría de Ferrol”

En cumprimento do artigo 4º da Lei 19/77, de 1 de abril, e para os efectos previstos na mesma, faise público que en data 18/12/2018 recibíronse nesta Sección os Estatutos da organización denominada “ASOCIACIÓN DE EMPRESAS DEL SECTOR NAVAL PÚBLICO DE LA RÍA DE FERROL”. A solicitude de constitución de sindicatos e asociacións empresariais foi formulada por Enma María Rivas Domínguez mediante escrito de data 18/12/2018 e tramitáronse co número de entrada 15/2018/000258. A solicitude de constitución de sindicatos e asociacións empresariais foi subscrita por Luis E. Rodríguez González, Liliana Menéndez Ramos, Jorge Silveira Rey, Evaristo Veiga Lopez, Nelson Rene Quismondo Insfran, Francisco Javier Sabin Beceiro, Juan A. Daza, Juan Carlos Monsalvo Ispierto, Jorge Mesía Fraga, Jose Carlos Gestido Lopez, Clara Iglesias Vazquez, Juan Sousa Ferreiro, Rosa Freire Pazos, en calidade de promotores. Indícase que o domicilio da entidade se atopa na rúa CANTON DE MOLINS, 8-9. ENTLO.15402Ferrol(A Coruña), o seu ámbito territorial é comarcal e o seu ámbito profesional é empresarial. Calquera interesado poderá examinar o documento depositado e obter copia deste na sede electrónica, accedendo a través do enlace http://emprego.ceei. xunta. gal/asociacions-profesionais sendo posible impugnalo ante a Sala do Social do órgano xudicial competente, conforme ao disposto na Lei 36/2011, do 10 de outubro, reguladora da xurisdición social (Boletín Oficial do Estado do 11 de outubro de 2011). A Coruña, 27 de decembro de 2018 O Xefe Territorial Asdo.: Isidoro Arca Martínez
02/01/2019 | Administración LocalMunicipal
Lousame
Publicación anuncio aprobación provisional da taxa por actividades relacionadas coa hixiene urbana exercicio 2019.

En virtude das facultades que me outorga a vixente lexislación de Réxime Local, en relación co Art.16.1 da Ordenanza Fiscal Reguladora da Taxa por actividades e servicios relacionados coa hixiene urbana; vista a Matrícula de contribuíntes correspondente ó exercicio de 2019. RESOLVO: a) Aprobar provisionalmente a Matrícula de Contribuíntes da Taxa por actividades e servicios relacionados coa hixiene urbana correspondente ó exercicio 2019. O número de recibos ascende a 1.340 e o importe total 118.183,00 €. b) Publíquese en legal forma. c) O prazo de exposición será de trinta (30) días e considerarase definitivamente aprobada, de non presentarse reclamacións. Lousame, 27 de decembro de 2018. Asdo.: Mª Teresa Villaverde Pais, alcaldesa.
02/01/2019 | Administración LocalMunicipal
Ribeira
Emprazamento contencioso 427/2018

Ref/Secretaría Xeral/Juan Manuel Salguero del Valle EMPRAZAMENTO DOS INTERESADOS NO RECURSO CONTENCIOSO-ADMINISTRATIVO (PO) 0000427/2018 INTERPOSTO POR PROYECTOS Y DESARROLLOS RENOVABLES SL Decreto da Alcaldía de data 27/12/2018 polo que se resolve emprazar ás persoas interesadas no recurso contencioso- administrativo (procedemento ordinario) 0000427/2018, interposto por PROYECTOS Y DESARROLLOS RENOVABLES SL O Xulgado Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 0000427/2018, correspondente ao recurso contencioso-administrativo interposto por PROYECTOS Y DESARROLLOS RENOVABLES SL, contra a resolución ditada na data 08/10/2018 pola que se transcribe o acordo adoptado pola Xunta de Goberno Local en sesión de 30 de agosto de 2018, en execución de sentencia dictada con data 7 de xuño de 2016 no procedemento ordinario 986/2014 seguinte ante o Xulgado do contencioso-administrativo nº 2 de Santiago de Compostela, polo que o Concello de Ribeira establece na cantidade de 21.090,15 euros o importe dos gastos que a entidade Norvento SL, debe abonar á entidade Proyectos y Desarrollos Renovables SL en virtude do previsto no prego de cláusulas económico-administrativas para a construcción e explotación do parque eólico singular ubicado no Monte Forcados no que resultó concesionaria a mercantil Norvento SL. En consecuencia, esta Alcaldía acordou na data 27/12/2018, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 27 de decembro de 2018. O alcalde-presidente Asdo. Manuel Ruiz Rivas
02/01/2019 | Administración LocalMunicipal
Carballo
Aprobacion inicial cadro do persoal do Concello de Carballo para 2019

O cadro de persoal do Concello de Carballo para o exercicio 2019, foi aprobado inicialmente polo Pleno da Corporación en sesión 12/18 extraordinaria de data 17 de decembro de 2018. Na secretaría desta entidade local, atópase exposto ao público o expediente, por espazo de quince días hábiles contados dende a publicación do presente anuncio no Boletín Oficial da Provincia para os efectos de reclamacións. Se durante o devandito prazo, non se presentasen alegacións ou reclamacións contra o expediente, se considerará definitivamente aprobado o cadro de persoal desta Entidade para o ano 2019, procedendo, conforme o artigo 127 do Real decreto lexislativo 781/1986, do 18 de abril, á súa publicación íntegra. Carballo, 27 de decembro de 2018 O Alcalde Evencio Ferrero Rodríguez
02/01/2019 | Administración LocalMunicipal
Narón
Intervención
Edicto aprobación inicial Orzamento Municipal, Orzamento do Padroado de Cultura, Orzamento Xeral do Concello de Narón, as Bases de Execución, o límite máximo de gasto non financiero e o cadro de persoal para o exercicio 2019.

Aprobados inicialmente polo Pleno do Concello en sesión ordinaria celebrada o 27/12/2018 o Orzamento Municipal, o Orzamento do Padroado de Cultura, o Orzamento Xeral do Concello de Narón, as Bases de Execución do mesmo, o Límite Máximo de Gasto non Financeiro e o Cadro de Persoal para o exercicio económico 2019, en cumprimento do disposto no art.169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse ao público na Intervención Xeral deste Concello, polo prazo de quince días hábiles que empezarán a contarse dende o día seguinte ao da inserción do presente edicto no Boletín Oficial da Provincia, a fin de que durante o mesmo os interesados lexitimados poidan formular as reclamacións que consideren oportunas para a súa resolución polo Pleno. No caso de non presentarse reclamacións, consideraranse definitivamente aprobados os orzamentos. Narón, 27 de decembro de 2018 A ALCALDESA Asdo. Marián Ferreiro Díaz
03/01/2019 | Administración LocalMunicipal
Mesía
Convocatoria para a elección de xuíz de paz titular do municipio de Mesía (A Coruña)

De conformidade co disposto nos artigos 99 e seguintes da Lei orgánica 6/1985, do 1 de xullo, do poder xudicial e no Regulamento 3/1995, do 7 de xuño, de xuíces de paz, por Decreto desta Alcaldía 456/2018, de data 28 de decembro de 2018, acordouse iniciar expediente para a elección de xuíz de paz titular do municipio de Mesía, segundo as bases seguintes: 1.º. Obxecto da convocatoria. Elección de xuíz de paz deste municipio.2.º. Lugar e prazo de presentación de solicitudes. No Rexistro Xeral do Concello, Xanceda, 15685 Mesía, A Coruña, en horario de 8.00 a 15.00 horas, ou de calquera dos xeitos previstos na Lei 39/2015, do 1 de outubro, do procedemento administrativo común das Administracións públicas, no prazo de 15 días hábiles dende o seguinte ao da publicación do anuncio da convocatoria no Boletín Oficial da Provincia (BOP). 3.º. Requisitos dos aspirantes. a) Ser español. b) Ser maior de idade. c) Non estar incurso en ningunha das causas de incapacidade establecidas no artigo 303 da Lei Orgánica do Poder Xudicial. d) Non estar incurso en ningunha das causas de incompatibilidade ou prohibicións reguladas nos artigos 389 a 397 da Lei Orgánica do Poder Xudicial, e de conformidade co previsto nos artigos 14 e seguintes do Regulamento número 3/1995, do 7 de xuño, dos Xuíces de Paz.4.º. Documentación a achegar coa solicitude. a) Certificado de nacemento ou copia autenticada do Documento Nacional de Identidade. b) Certificación de antecedentes penais expedida polo Rexistro Central de Penados e Rebeldes, e declaración complementaria á que fai referencia a Lei 68/1980, do 1 de decembro, de non estar inculpado ou procesado. c) Declaración xurada de reunir os requisitos legais para acceder ao nomeamento e non estar incurso en ningunha das causas de incapacidade ou incompatibilidade para exercer o cargo. d) Xustificación de méritos que alegue o solicitante.5.º. Elección e nomeamento. As solicitudes presentadas dentro do prazo establecido someteranse á consideración do Pleno do Concello para a elección da persoa idónea de entre as interesadas co quórum de maioría absoluta dos seus membros. O candidato elixido polo Concello será proposto á Sala de Goberno do Tribunal Superior de Xustiza para o seu nomeamento como xuíz de paz titular por un período de catro anos. Mesía, 28 de decembro de 2018. O alcalde, Mariano Iglesias Castro
03/01/2019 | Administración LocalMunicipal
Ribeira
Anuncio de formalización do contrato “Saneamento nas rúas Prado, Rocapellón e Campo da Agra, parroquia de Corrubedo”

PUBLICIDADE DA FORMALIZACIÓN DE CONTRATOS De conformidade co establecido no artigo 154.2 do Real Decreto Lexislativo 3/2011, do 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Proxecto: Renovación das liñas de saneamento e pluviais e pavimentación da rúa Prado, da rúa Rocapellón e da rúa Campo da Agra (Corrubedo). Tipo de contrato: contrato administrativo de obras. Financiamento: Plan Provincial de Cooperación ás Obras e Servizos de Competencia Municipal (PLAN ÚNICO DE CONCELLOS) POS+ 2017, da Excma. Deputación Provincial de A Coruña. Procedemento de licitación: Procedemento aberto con un único criterio de adxudicación (factor prezo). Órgano adxudicador: Xunta de Goberno Local (sesión da data 29/11/2018). Adxudicatario: Construcciones Ponciano Nieto, S. L. Prezo de adxudicación: 36.105,12 euros (base: 29.838,94 euros; IVE 21%: 6.266,18 euros). Prazo de execución: 3 meses. Data da formalización do contrato: 19/12/2018. Riveira, 20 de decembro de 2018. O alcalde Asdo.: Manuel Ruiz Rivas
03/01/2019 | Administración LocalMunicipal
A Laracha
Aprobacion inicial orzamentos 2019

O Pleno do concello de A Laracha aprobou inicialmente o orzamento para o exercizo 2019 que ascende, tanto en ingresos como en gastos a 10.349.818,43 €, o que se somete a información pública por un prazo de 15 días hábiles, mediante a correspondente publicación no BOP aos efectos de que se presenten as reclamacións que se consideren oportunas. No caso de non presentarse alegacións, entenderase definitivamente aprobado o texto provisional debendo proceder á sua publicación de acordo establecido no artigo 169.3 do TRLRFL. A Laracha, 27 de decembro de 2018 O Alcalde Jose Manuel López Varela
03/01/2019 | Administración LocalMunicipal
Narón
Intervención
Calendario do contribuinte 2019

A alcaldía dictou, con data de 27.12.2018, resolución en cuxo punto primeiro se presta aprobación ao calendario do contribuínte do exercizo 2019 cuxo contido literal é o seguinte: “A aprobación do calendario do contribuínte para o exercizo 2019 conforme se detalla de seguido e no que figuran as datas de inicio e fin do periodo voluntario e a data de cargo das domiciliacións bancarias para cada un dos padróns indicados: O pago da débeda tributaria, en caso de non estar domiciliada, debe realizarse dentro do periodo de pago de recadación voluntaria indicado no calendario fiscal, mediante o seu ingreso na conta restrinxida de recadación aberta a tal fin nas entidades bancarias colaboradoras dirixíndose: a) A calesqueira das oficinas das entidades bancarias colaboradoras, distribuidas polo territorio nacional. b) Por internet a través das páxinas web das entidades colaboradoras. O documento cobratorio surtirá efectos dende o día de ingreso na conta restrinxida de recadación e terá validez, respectivamente, como xustificante de pago ou carta de pago: a) Coa certificación mecánica ou firma autorizada. b) Adxuntando o xustificante de pago impreso a través da banca virtual (internet) c) Adxuntando o xustificante de pago do caixeiro automático. O Concello remitirá ao enderezo dos contribuíntes o documento cobratorio co obxeto de que o seu importe sexa ingresado no prazo voluntario nas contas restrinxidas do Concello a través de calquera oficina das seguintes entidades colaboradoras: Abanca, Banco Pastor, Banco Sabadell e La Caixa que admitirán ditos ingresos todos os días laborables para as mesmas durante as horas de caixa. a) Ordes de domiciliación: A domiciliación estará vixente para sucesivos vencementos e por tempo indefinido, mentres que non se modifique ou cancele a súa petición. A domiciliación deberá ser enviada ao Concello para a súa custodia e comunicada á Entidade Bancaria para que atenda ao recibo á súa presentación. b) No suposto de recibos domiciliados, non se remitirá ao domicilio do contribuínte o documento de pago nin se lle dará o recibo para evitar cobros duplicados, sempre que a conta sexa a correcta, salvo que se devolvera o recibo, se anule a domiciliación e o Concello tivera constancia delo e existira aínda prazo para pago en periodo voluntario. Os pagos entenderanse realizados na data de cargo en conta de ditas domiciliacións, considerándose xustificante do ingreso o que a tal efecto expida a entidade de crédito onde se atope domiciliado o pago (art.38 Real Decreto 939/2005, 29 de xullo). C.- Pago en voluntaria. O pago en voluntaria realizarase dentro dos prazos sinalados no calendario do contribuínte e en base ao establecido no artigo 63.3 párrafo segundo da Lei 58/2003, de 17 decembro. Transcurrido o prazo de ingreso sinalado, as débedas serán esixidas polo procedemento de prema, que determinará a esixencia dos recargos que establecen o artigo 28 e 161 da Lei Xeral Tributaria, e no seu caso, os xuros de mora e as costas do procedemento que se produzan.” Narón, 27 de decembro de 2018. A alcaldesa Marián Ferreiro Díaz
03/01/2019 | Administración LocalMunicipal
Ribeira
Anuncio de formalización do contrato “Saneamento e pavimentación no lugar de Frións, parroquia de Carreira”

PUBLICIDADE DA FORMALIZACIÓN DE CONTRATOS De conformidade co establecido no artigo 154.2 do Real Decreto Lexislativo 3/2011, do 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Proxecto: Ampliación da rede de saneamento e pavimentación no lugar de Frións (Carreira). Tipo de contrato: contrato administrativo de obras. Financiamento: Plan Provincial de Cooperación ás Obras e Servizos de Competencia Municipal 2.ª FASE DO POS ADICIONAL 1/2016”, da Excma. Deputación Provincial de A Coruña. Procedemento de licitación: Procedemento aberto con un único criterio de adxudicación (factor prezo). Órgano adxudicador: Xunta de Goberno Local (sesión da data 22/11/2018). Adxudicatario: Alcomte Galicia, S. L. Prezo de adxudicación: 36.179,00 euros (base: 29.900,00 euros; IVE 21%: 6.279,00 euros). Prazo de execución: 2 meses. Data da formalización do contrato: 17/12/2018. Riveira, 20 de decembro de 2018. O alcalde Asdo.: Manuel Ruiz Rivas
03/01/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de conservación de vías provinciais 2018, 5.ª fase

ANUNCIO DE APROBACIÓN DO PLAN DE CONSERVACION DE VIAS PROVINCIAIS 2018, 5.ª FASE A Exma. Deputación Provincial da Coruña, en sesión celebrada o 30 de novembro de 2018, adoptou entre outros o seguinte acordo: “1.–Aprobar o PLAN DE CONSERVACIÓN VIAS PROVINCIAIS 2018, 5.ª FASE, cun orzamento total de con un orzamento total de 109.108,24.–euros, con cargo á aplicación 0410/4531/61900 que se detalla: 2.–Expoñer ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe.” A Coruña, 20 de decembro de 2018. O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA
03/01/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de sendas peonís 2018, 2.ª fase

ANUNCIO DE APROBACIÓN DO PLAN DE SENDAS PEONIS 2018, 2.ª FASE A Exma. Deputación Provincial da Coruña, en sesión celebrada o 30 de novembro de 2018, adoptou entre outros o seguinte acordo: 1.–Aprobar o Plan de SENDAS PEONÍS 2018, SEGUNDA FASE, cun orzamento total de 450.007,78 euros, con cargo á aplicación 0410/4535/60900 que se detalla: 2.–Expoñer ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 20 de decembro de 2018. O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA
03/01/2019 | Administración LocalMunicipal
Ortigueira
Secretaría
Desafectación dun edificio destinado a servir de residencia aos docentes do CEIP José María Lage

ANUNCIO Desafectación dun edificio destinado a servir de residencia aos docentes do CEIP José María Lage O Pleno do Concello de Ortigueira, na súa sesión do día 19 de decembro de 2018, adoptou, entre outros, o seguinte acordo: “Expediente 1203/2017. Desafectación dun edificio destinado a servir de residencia aos docentes do CEIP José María Lage EXPOSICIÓN DE MOTIVOS O Concello de Ortigueira é propietario do edificio con referencia catastral 2880031NJ9327N0001RL. Este edificio está destinado a servir de residencia aos docentes do CEIP José María Lage. Sen embargo, segundo os informes técnicos de 17-02-2014 e 9-11-2015, este edificio está en moi mal estado e non cumpre os requisitos mínimos de habilitabilidade esixidos pola normativa vixente. Consecuentemente, na actualidade, xa non poden destinarse aos fins aos que está adscrito. Pola súa situación, próxima ao CEIP José María Lage, Biblioteca Municipal e Escola Municipal de Música, considérase que o espazo que ocupa este inmoble sería un emprazamento adecuado para: a) Ampliar a zona destinada ao tráfico rodado e estacionamento de vehículos coa finalidade de evitar que se siga producindo una saturación de vehículos durante as horas de entrada e saída dos alumnos do CEIP José María Lage e a escola municipal de música. b) Crear una praza pública ornamental que permita a rexeneración urbana e posta en valor desa zona do municipio. Para poder levar a cabo estas actuacións, é preciso proceder á alteración da cualificación xurídica do inmoble previa acreditación no expediente da súa oportunidade e legalidade. Deixouse debida constancia destas circunstancias no expediente. Por todo iso, o Pleno adopta o seguinte ACORDO Primeiro. –Aprobar inicialmente a desafectación do inmoble con referencia catastral 2880031NJ9327N0001RL da súa actual finalidade: servir de residencia aos docentes do CEIP José María Lage. Segundo. –Someter este expediente a información pública por un período dun mes mediante anuncio no Boletín Oficial da Provincia e no taboleiro de anuncios do Concello aos efectos de que durante este período, quede a disposición de calquera interesado que desexe examinalo e poida presentar as alegacións que estime oportunas.” O que se fai publico aos efectos oportunos e para xeral coñecemento. Ortigueira, 28 de decembro de 2018. O alcalde, Juan Vicente Penabad Muras
03/01/2019 | Administración LocalMunicipal
Mugardos
Elección de xuíz/a de paz titular e substituto/a do Xulgado de Mugardos

ELECCIÓN DE XUÍZ/A DE PAZ TITULAR E SUBSTITUTO/A DO XULGADO DE MUGARDOS. De conformidade co previsto nos artigos 99 e seguintes da Lei Orgánica 6/1985, de 1 de xuño, do Poder Xudicial, e según o acordado pola Sala de Goberno do Tribunal Superior de Xustiza de Galicia, mediante Resolución da Alcaldia nº. 1370/2018 de data 26.12.2018, acordouse iniciar o expediente para a elección de xuíz/a de paz titular e substituto/a do xulgado de Mugardos, de conformidade coas seguintes: OBXECTO: O obxecto das presentes bases é a selección de xuíz/a de paz titular e substituto/a do Xulgado de Mugardos. REQUISITOS DAS/OS ASPIRANTES: Poderán participar na presente selección as persoas que reúnan os requisitos seguintes: a) Ser español/a. b) Ser maior de idade e menor de 70 anos. c) Non estar incursa/o en ningunha das causas de incapacidade previstas no art.303 da Lei Orgánica do Poder Xudicial. Según dito artigo estarán incapacitadas/os para o exercicio do cargo de xuíz/a de paz: - As/os impedidas/os física ou psiquicamente para a función xudicial. - As/os condenadas/os por delito doloso mentras non obteñan a rehabilitación. - As/os procesadas/os ou inculpadas/os por delito doloso, en tanto non sexan absoltas/os ou se dicte auto de sobreseemento. - As/os que non estean no pleno exercicio dos seus dereitos civís. d) Non estar incursa/o en ningunha das causas de incompatibilidade previstas para o desempeño das funcións xudiciais, a excepción do exercicio de actividades profesionais ou mercantís. PRESENTACIÓN DE SOLICITUDES: As solicitudes presentaranse no rexistro de entrada de documentos do Concello de Mugardos no prazo de quince días, a contar dende o seguinte ó da publicación do anuncio no Boletín Oficial da Provincia. Á solicitude, que será facilitada nas oficinas do concello, unirase a documentación seguinte: 1) Certificado de nacemento ou fotocopia autentificada do DNI.2) Certificación expedida polo Rexistro Central de Penados e declaración complementaria á que fai referencia o art.2 da Lei 68/1980, no punto 1. a) referente a “se se atopa inculpada/o ou procesada/o”. 3) Xustificación dos méritos que alegue a/o solicitante. ELECCIÓN E NOMEAMENTO: A elección de xuíz/a de paz titular e substituta/o será efectuada polo Pleno do concello de Mugardos mediante acordo adoptado co voto favorable da maioría absoluta dos seus membros, entre as persoas que reunindo os requisitos legais o solicitaran. Se non houbera solicitudes, o Pleno elixirá libremente. A/o candidata/o proposta/o polo concello será nomeada/o xuiz/a de paz pola Sala de Goberno do Tribunal Superior de Xustiza para un período de catro anos.” Mugardos, 27 de decembro de 2018 A ALCALDESA Asdo. MARÍA DEL PILAR DÍAZ OTERO
03/01/2019 | Administración LocalMunicipal
Cerceda
Secretaría
Anuncio de formalización de contratos

ANUNCIO DE FORMALIZACIÓN DE CONTRATOS Procédese á publicación da formalización dos contratos que se detallan na seguinte relación: O que se publica a efectos de cumprimento do establecido pola normativa de contratación pública e transparencia. Cerceda, 27 de decembro de 2018. O alcalce-presidente Ioana Alexandra Yzquierdo Azougarh
03/01/2019 | Administración LocalMunicipal
Cambre
Modificación das Bases da convocatoria de concurso para a provisión dos postos de traballo vacantes no Concello de Cambre

Por Resolución de Alcaldía nº 2444/2018 de data 29 de novembro de 2018 se estima parcialmente Recurso de Reposición interposto contra a Resolución municipal aprobatoria das Bases da Convocatoria de concurso para a provisión de postos de traballo vacantes neste concello, publicadas no Boletín Oficial da Provincia nº 146, do 2 de agosto de 2018, no que ao posto de policía local se refire e se modifica o apartado “Significados de abreviaturas e observacións” do Anexo I de ditas Bases no que aos “Funcionarios con dereito a participar” na provisión de dito posto concirne, para indicar que o significado da abreviatura F2 de dito apartado pasa a ter o seguinte texto: -F2: policías locais do Concello de Cambre. Cambre, 14 de decembro de 2018 O Concelleiro delegado da área de Recursos Humanos, Servizos Socias e Educación. P. D. (R. A. nº 1841/2016 de data 18 de novembro de 2016). Juan Evaristo Rodríguez Vázquez
03/01/2019 | Administración LocalMunicipal
Narón
Secretaría
Edicto de aprobación inicial de modificación do regulamento que establece os criterios xerais de productividade do persoal ao servizo do Concello de Narón

EDICTO A efectos do disposto no artigo 49 da Lei Reguladora de Bases de Réxime local, 7/1985, do 2 de abril, ponse en coñecemento xeral, que na Secretara xeral deste Concello, atópase exposto ao público, o expediente “Modificación do Regulamento que establece os criterios xerais de reparto do complemento de produtividade do persoal ao servizo do Concello de Narón”. Aprobado provisionalmente polo Pleno en data 27/12/2018, os interesados lexitimados, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 28 de decembro de 2018. A ALCALDESA Asdo.: Marián Ferreiro Díaz
03/01/2019 | Administración LocalMunicipal
Teo
Anuncio de OEP 2017

Anuncio de OEP 2017 En cumprimento do artigo 70.2 do Real Decreto lexislativo 5/2015, do 30 de outubro, polo que se aproba o Texto refundido da Lei do Estatuto básico do empregado publico, faise público que, de acordo co artigo citado e co artigo 91 da Lei 7/1985, do 2 de abril, reguladora das bases do réxime local, mediante Decreto da alcaldía de 28 de decembro de 2018, resolveuse aprobar a Oferta de emprego público do concello de Teo para 2017, que comprende as prazas vacantes de persoal laboral e funcionario dotadas no orzamento da Corporación que non poden ser cubertas con efectivos de persoal existente, respectando as limitacións impostas polas Leis de orzamentos xerais do Estado para os anos 2017 e 2018, co seguinte detalle: Teo, 28 de decembro de 2018. O alcalde Rafael C. Sisto Edreira
03/01/2019 | Otras Entidades y Anuncios ParticularesEntidades Urbanísticas
Aprobación inicial do Modificado do Proxecto de Equidistribución do APB7-04 Rego dos Pasos II

A Asamblea Xeral da Entidade Urbanística de Xestión do APB7-04 Rego Dos Pasos II do PXOM de Ames, en sesión celebrada o día 18 de decembro de 2018, aprobou inicialmente o Modificado do Proxecto de Equidistribución do APB7-04 Rego Dos Pasos II. De conformidade co establecido nos artigos 121.3 y 106 da Lei 2/2016 do 10 de febreiro do solo de Galicia o Modificado do Proxecto de Equidistribudón sométese a información pública durante o prazo de un mes, contados a partires do día seguinte ao da publicación deste anuncio no Boletín Oficial da Provincia (BOP). Durante este prazo poderán consultar o expediente no Concello de Ames, e formular as alegacións que estimen oportunas ante o Concello de Ames. Ames, 19 de decembro de 2018 O Presidente da Entidade Urbanística de Xestión Asdo: Juan Francisco Buján Garmendia